মানববন্ধনে অধ্যাপক আকমলকে তাঁর বক্তব্য প্রত্যাহার করে ক্ষমা চাওয়ার কথা বলেন মাকসুদ কামাল। তিনি বলেন, ‘এমন কথা তিনি আর ভবিষ্যতে বলবেন না এবং অন্তরে যদি এমন কথা বিশ্বাস করে থাকেন তাহলে অন্তর থেকে সে কথা ধুয়ে মুছে ফেলবেন। তাহলে শিক্ষক সমিতি এ বিষয়ে বিবেচনা করে দেখবে ভবিষ্যতে আর কোনো কর্মসূচি নেবে কি না। এটা যদি না হয় শিক্ষক সমিতি এ বিষয়ে ভবিষ্যতে কঠোর আন্দোলন করবে। এমনকি ভবিষ্যতে এ দেশের কোনো নাগরিক যেন এমন কথা মুখ থেকে বের করতে না পারেন যার মাধ্যমে এ দেশের মানুষকে অপমান করা হয় শিক্ষক সমিতি সেই পথে যাবে।’